L 18/78
DA
Den Europæiske Unions Tidende
19.1.2023
(82)
For et antal produktionsfaktorer udgjorde de faktiske omkostninger for de samarbejdsvillige eksporterende producenter en ubetydelig andel af de samlede omkostninger ved råmaterialer i den nuværende undersøgelses­ periode.
Da den værdi, der blev anvendt for disse, ikke havde nogen mærkbar indvirkning på beregningerne af dumpingmargenen, uanset den anvendte kilde, besluttede Kommissionen at medtage disse produktionsfaktorer i alle andre råmaterialer.
For at fastsætte en ikkefordrejet værdi af alle andre råmaterialer og i betragtning af den manglende samarbejdsvilje fra de eksporterende producenters side anvendte Kommissionen de foreliggende faktiske oplysninger i overensstemmelse med grundforordningens artikel 18.
På grundlag af data, som ansøgeren fremlagde i sin anmodning, fastsatte Kommissionen derfor forholdet mellem alle andre råmaterialer og råmate­ rialeomkostningerne, til 4,48 %.
Denne procentsats blev derefter anvendt på den ikkefordrejede værdi af råma­ terialerne med henblik på at opnå en ikkefordrejet værdi af andre råmaterialer.
(83)
Normalt bør priserne på indenlandsk transport også lægges til disse importpriser.
I betragtning af den manglende samarbejdsvilje samt arten af denne udløbsundersøgelse, som fokuserer på at konstatere, om dumping fortsat fandt sted i den nuværende undersøgelsesperiode eller kunne opstå igen, snarere end at fastslå dens nøjagtige omfang, besluttede Kommissionen imidlertid, at justeringer for indenlandsk transport var unødvendige.
Sådanne justeringer ville kun føre til en forhøjelse af den normale værdi og dermed af dumpingmargenen.
3.4.1.2.
Arbejdskraft
(84)
For at fastsætte referenceværdien for arbejdskraftomkostninger i det repræsentative land anvendte Kommissionen tilgængelige oplysninger offentliggjort af det brasilianske statslige organ »Instituto Brasileiro de Geografia e Estatística« (IBGE).
IBGE (36) offentliggør detaljerede oplysninger om lønninger i forskellige økonomiske sektorer i Brasilien.
Kommissionen anvendte de tilgængelige statistikker for 2020 for de gennemsnitlige arbejdskraft­ omkostninger i metalindustrien, stålindustrien og fremstillingsindustrien (kategori 25 i henhold til NACE 2.0).
3.4.1.3.
Elektricitet
(85)
For at fastsætte referenceværdien for elektricitet i det repræsentative land anvendte Kommissionen de seneste tilgængelige oplysninger om industrielle elpriser, som blev opkrævet af en af de største elleverandører i Brasilien, nemlig virksomheden EDP Brasilien.
Kommissionen anvendte oplysninger om de industrielle elpriser (37) i det tilsvarende forbrugsinterval i Brasiliansk Real/kWh for den nuværende undersøgelsesperiode.
3.4.1.4.
Naturgas
(86)
Prisen på naturgas for virksomheder (industrielle brugere) i Brasilien indsamles og offentliggøres af databasen Global Petrol Prices på dens websted (38).
Kommissionen anvendte den tilsvarende prisfastsættelse fra den offent­ liggørelse, der dækker den nuværende undersøgelsesperiode.
3.4.1.5.
Vand
(87)
For at fastsætte referenceværdien for vandomkostningerne i det repræsentative land anvendte Kommissionen de gældende priser i Brasilien, som blev opkrævet af virksomheden Sabesp (39), der er ansvarlig for vandforsyning, opsamling og rensning af spildevand i staten Sao Paulo.
3.4.1.6.
Indirekte produktionsomkostninger, SA&G-omkostninger, fortjeneste og afskrivninger
(88)
I henhold til grundforordningens artikel 2, stk.
6a, litra a), skal »den beregnede normale værdi indbefatte et ikkefordrejet og rimeligt beløb til dækning af salgs- og administrationsomkostninger og andre generalomkost­ ninger samt fortjeneste«.
Desuden skal der fastsættes en værdi for de indirekte produktionsomkostninger til dækning af de omkostninger, som ikke indgår i de ovenfor nævnte produktionsfaktorer.
(89)
For at fastsætte en ikkefordrejet værdi af de indirekte produktionsomkostninger og i betragtning af den manglende samarbejdsvilje fra de kinesiske eksporterende producenters side anvendte Kommissionen de foreliggende faktiske oplysninger i overensstemmelse med grundforordningens artikel 18.
På grundlag af de oplysninger, som ansø­ geren fremlagde i sin anmodning, fastsatte Kommissionen derfor forholdet mellem de indirekte produktions­ omkostninger og de samlede produktions- og arbejdskraftomkostninger.
Denne procentsats blev derefter anvendt på den ikkefordrejede værdi af produktionsomkostningerne med henblik på at opnå en ikkefordrejet værdi af de indirekte produktionsomkostninger, afhængig af den fremstillede model.
(36) https://www.ibge.gov.br/en/statistics/economic/industry-and-construction/16906-pia-enterprise-pia1.html?=&t=o-que-e (37) http://www.edp.com.br/distribuicao-es/saiba-mais/informativos/tarifas-aplicadas-a-clientes-atendidos-em-alta-e-media-tensao(grupo-a).
(38) https://www.globalpetrolprices.com/Brazil/ (39) http://site.sabesp.com.br/site/interna/Default.aspx?secaoId=183